Kuopion kaupunginkirjasto

Tyttöjen päivän korupaja
2024-10-11 12:00 - 15:00 (Europe/Helsinki) | Nilsiän kirjasto, Ukko-Paavontie 15, Nilsiä, 73300, Suomi
Tyttöjen päivänä 11.10. järjestetään Nilsiän kirjastossa korupaja klo 12–15.
Korupajaan voit tulla askartelemaan koruja omatoimisesti. Kirjastolla on valmiita välineitä, mutta halutessasi voit ottaa esim. omia helmiä mukaan.
Tervetuloa!

Satumuskarit pääkirjastolla
2024-10-11 10:30 - 11:00, 2024-10-11 10:00 - 10:30 | Pääkirjasto, Maaherrankatu 12, Kuopio, 70100, Suomi
Satumuskarit palaavat!
Kuopion pääkirjaston lasten- ja nuortenosastolla järjestetään syksyn ja talven aikana Taaperoiden satumuskareita, joissa ihania satuja kuvitetaan musikaalisin keinoin. Satumuskarit on tarkoitettu taaperoikäisille lapsille oman aikuisen kanssa. Kesto noin 30 min.
Ilmoittauduthan tapahtumaan ennakkoon soittamalla numeroon 044 718 2321.
Mukaan mahtuu max. 10 lasta huoltajineen.
Satumuskaria pitää Savonian musiikkipedagogiopiskelija Mira Palkeinen
Taaperoiden satumuskarit Kuopion pääkirjaston lastenosaston koulutustilassa:
pe 20.9. klo 10 ja 10.30
pe 11.10. klo 10 ja 10.30
pe 22.11. klo 10 ja 10.30
to 12.12. klo 10 ja 10.30

Sarjakuvalukupiiri
2024-10-10 17:30 - 18:30 | Etäyhteydellä, Suomi
Kaipaatko nopeaa mutta monipuolista luettavaa? Haluaisitko jutella muiden kirjallisuudesta ja sarjakuvista kiinnostuneiden kanssa?
Tule sarjakuvalukupiiriin!
Lukupiirissä jutellaan teoksen herättämistä ajatuksista rennosti ja matalalla kynnyksellä. Sarjakuva-asiantuntemusta ei tarvita, ja mukaan voi tulla yhdelle tai useammalle kerralle. Ei ole väliä, oletko meille jo vanha tuttu vai onko tämä ensimmäinen kertasi lukupiirissä.
Lukupiiri toimii hyvin myös kirjavinkkauksena – tule kuuntelemaan keskustelua, jos haluat löytää uutta kiinnostavaa luettavaa! Etälukupiiriin voi osallistua kuka vain ja mistä päin maailmaa tahansa.
Kokoonnumme etänä Zoom-yhteydellä alla lueteltuina päivinä klo 17.30–18.30.
Osallistumislinkki: https://us02web.zoom.us/j/94649957647 (lyhytlinkki bit.ly/sarjispiiri), osallistumistunnus mobiililaitteille: 946 4995 7647.

To 13.2.
Ulla Donner: Luonnollinen näytelmä
To 13.3.
Sami Makkonen: Hevosjumala
To 10.4.
Miila Westin: Loputon talvi
To 15.5.
Janne Toriseva: Valas

Svenska klubben
2024-10-10 17:00 - 18:00 | Pääkirjasto, Maaherrankatu 12, Kuopio, 70100, Suomi
Haluaisitko puhua ruotsia, mutta et tiedä, kenen kanssa?
Kom med i Svenska klubben!

Kuopion kaupunginkirjaston ja Pohjola-Nordenin Svenska klubben on ruotsinkielinen keskustelukerho kaikentasoisille puhujille. Kokoonnumme noin joka toinen viikko pääkirjaston Kohtaamo-tilassa (1. kerros) klo 17.
Tervetuloa mukaan!
Kokoontumiskerrat:

ke 11.12.24

to 16.1.25
ke 29.1.25
to 20.2.25
ke 5.3.25
to 10.4.25
ke 23.4.25
to 15.5.25

Syntytarinat-klubilla kirjailijavieraana Merja Mäki
2024-10-10 17:00 - 18:00 | Pääkirjasto, Maaherrankatu 12, Kuopio, 70100, Suomi
Syntytarinat-klubilla kirjailijavieraana Merja Mäki
Kuopion pääkirjaston ylälavalla to 10.10. klo 17.00 alkaen
Haastattelijana Aino-Maria Savolainen
Huom! Tilaisuus myös Iisalmen kirjastolla pe 11.10. klo 17!
Iisalmen tilaisuutta voi seurata myös Facebookin livelähetyksenä: https://www.facebook.com/kirjastoiisalmi

Kielikahvila / Language Café, Puijonlaakso
2024-10-10 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Let’s speak Suomi! Tule Puijonlaakson kirjaston kielikahvilaan harjoittelemaan suomea rennossa ilmapiirissä.
Kielikahvila on kaikille avoin, rento tapahtuma, jossa pelataan hauskoja pelejä ja harjoitellaan puhumaan suomea. Vapaamuotoisen keskustelun ja pelien lomassa tutustuu myös helposti uusiin ihmisiin ja kulttuureihin, mutta toki tilaisuuteen saa osallistua ihan vaan kuuntelijanakin.
Kirjaston työntekijät osallistuvat peleihin ja keskusteluun sekä keräävät ideoita kielikahvilan kehittämiseen.
Tule mukaan ja ota mukaan rentoa asennetta ja hymyä – vaikka koko perheen voimin! Tarjolla on kahvia ja teetä!
Tapahtuma on maksuton, eikä siihen tarvitse ilmoittautua etukäteen.
Tervetuloa!

Lets speak Suomi! Welcome to Puijonlaakso Library Language Café to learn to speak Finnish in a relaxed atmosphere.
Language Café is an open, relaxed event where you can practice speaking Finnish while playing board games. When you strike up a conversation, it’s easy to get to know new people and cultures.  Of course, you can also participate just by listening!
Library staff will also take part in the games and conversations to collect ideas for future gatherings.
So come along, bring a relaxed attitude and a smile! You can take your whole family with you if you like! No registration needed. Coffee and tea available.
To 12.9. 17.00-18.00, To 10.10. 17.00-18.00, To 14.11. 17.00-18.00, To 12.12.klo 17

Pyörön kirjaston lukupiiri
2024-10-09 17:30 - 18:30 | Pyörön kirjasto, Jalkasenkatu 3, Kuopio, 70820, Suomi
Kokoonnumme seuraavina keskiviikkopäivinä klo 17.30–18.30:

15.1.
Selvää jälkeä / Pentti Tuovinen
12.2.
Kukaan ei puhu tästä / Patricia Lockwood
TAI vaihtoehtoisesti:
Räjähdysvaara / Kaisa Pylkkänen

12.3.
Olive, taas / Elizabeth Strout
9.4.
Annikin sota ja rauha / Satu Saarinen
7.5.
Kotiapulainen / Freida McFadden

Tervetuloa!

Juankosken kirjaston lukupiiri
2024-10-09 17:30 - 18:30 | Juankosken kirjasto, Juankoskentie 26, Kuopio, 73500, Suomi
Lukupiiri kokoontuu Juankosken kirjastolla seuraavina päivinä klo 17.30–18.30
8.1., 5.2., 12.3., 9.4. ja 7.5.

Tammikuun kirja
Ekman: Huijareiden paraati
Helmikuun kirja
Wodin: Nastjan kyyneleet
Maaliskuun kirja
Mika Waltarin tuotanto
Huhtikuun kirja
Sheldrake: Näkymätön valtakunta
Toukokuun kirja
Portin: Radio Popov

Tervetuloa mukaan!

Vehmersalmen kirjaston neulelukupiiri
2024-10-09 17:00 - 18:00 | Vehmersalmen kirjasto, Vehmersalmenkatu 27, Kuopio, 71310, Suomi
Kokoonnumme seuraavina keskiviikkopäivinä Vehmersalmen kirjastossa
klo 17.00–18.00:
4.12.2024
Ninni Schulman: Tyttölapsi nro 291

15.1.2025
Anneli Jordahl: Karhunkaatajan tyttäret
12.2.2025
Katariina Hakaniemi: Oli myös onnellisia kuukausia
19.3.2025
Satu Vasantola: Kun isä osti Merenkurkun
16.4.2025
Milla von Plato: Hyvää iltaa
14.5.2025
Virpi Hämeen-Anttila: Sarastus
Tervetuloa mukaan!

Elävä äänikirja
2024-10-09 17:00 - 18:00 | Pääkirjasto, Maaherrankatu 12, Kuopio, 70100, Suomi
Kaipaatko lepoa päivän rientojen jälkeen? Tule kuuntelemaan ääneen luettua kirjallisuutta, käsityön kanssa tai ilman!
Kirjasto tarjoaa osallistujille iltateen. Jos kätesi kaipaavat tekemistä, paikan päältä löydät värityskuvia ja värikyniä.
Pääkirjaston Kohtaamo klo 17:
ke 22.1. | ke 12.2. | ke 12.3. | ke 9.4.

Satutunnit pääkirjastolla syksyllä 2024
2024-10-09 10:00 - 10:30, 2024-10-02 10:00 - 10:30 | Pääkirjasto, Maaherrankatu 12, Kuopio, 70100, Suomi
Pääkirjaston satutunnit pidetään keskiviikkoisin klo 10 pääkirjaston kokoussalissa (1. krs.) ellei toisin mainita.
Satutunti kestää noin puoli tuntia ja sopii parhaiten yli kolmivuotiaille.
Tervetuloa!
28.8. Oh my! Dragons!! (englanninkielinen)
4.9. Uusia kavereita
11.9. Aikamoiset apinat: Kuopion museon Apinat! -näyttelyn satutunti pääkirjaston kokoussalissa
” Kuopion museossa vietetään Apinat!-näyttelyn viimeisiä viikkoja. Niiden ratoksi kädelliset pääsevät pääosaan myös Kuopion pääkirjaston satutunneilla.
Keskiviikkona 11.9. klo 10 vuorossa ovat kirjaston apinamaisimmat sadut. Niitä rytmittää museon kokoelma hauskoja, hurjia ja hämmentäviä apinafaktoja. ”
18.9. Lähdetään metsäretkelle (tukiviitottu, HUOM! pedatila)
25.9. Syksyn merkkejä
2.10. Eläimellistä menoa: Eläinten päivän satutunti Kuopion museon monitoimitilassa
”Lokakuun alkupuolelle ajoittuvan eläinten viikon kunniaksi Kuopion pääkirjaston satutunti tulee vieraisille Kuopion museon monitoimitilaan 2.10. klo 10. Sitä varten hyllyistä kaivetaan kaikkein ihanimmat eläinsadut. Niiden sekaan sujautellaan myös muutamia mielenkiintoisia tiedonmuruja tarinoiden tähdistä. ”
9.10. Vauhtia valtateillä (HUOM! pedatila)
16.10. Söpöjä eläinystäviä (tukiviitottu)
23.10. Ukrainankielinen satutunti
30.10. Tähtitaivas
6.11. Kurkistetaan naapuriin! ruotsalaisuuden päivä (HUOM! pedatila)
13.11. Leivotaan! (tukiviitottu)
20.11. Turvassa! Lapsen oikeuksien päivä
27.11. Junamatka
4.12. Kynttilän valossa
11.12. Talvipuuhastelua
18.12. Vironkielinen satutunti

Pyörön kirjaston teemasatutunnit
2024-10-09 09:15 - 09:45 | Pyörön kirjasto, Jalkasenkatu 3, Kuopio, 70820, Suomi
Tervetuloa teemallisille satutunneille Pyörön kirjastoon syksyllä 2024. Satutunnit alkavat klo 9.15, vapaa pääsy.
Ke 18.9. klo 9.15 Apinat
Ke 9.10. klo 9.15 Pöllöt
Ke 20.11. klo 9.15 Kylvyssä
Huom! Joulukuun teemallinen satutunti peruttu!

Klassikkolukupiiri
2024-10-08 17:30 - 18:30 | Pääkirjasto, Maaherrankatu 12, Kuopio, 70100, Suomi
Klassikkolukupiiri kokoontuu kerran kuussa tiistaisin klo 17.30–18.30 pääkirjaston koulutustilassa (1. kerros, lasten- ja nuortenosaston perällä).
Ilmoittautumista tai kirjallisuuden tuntemusta ei tarvita, ja mukaan voit tulla useammalle tai yksittäiselle kerralle. Olet myös tervetullut vaikka vain kuuntelemaan!
ti 10.9.
Pirkko Saisio: Pienin yhteinen jaettava
ti 8.10.
Tuomas Kyrö: Mielensäpahoittaja
ti 12.11.
Bo Carpelan: Kesän varjot
ti 10.12.
Sofi Oksanen: Puhdistus
Jos kirjojen saatavuudessa on hankaluuksia, niiden tilannetta voi kysyä pääkirjaston asiakaspalvelusta! Tarkistamme, löytyykö eri painoksia ja tarvittaessa kaukolainaamme lukupiiriläisille lisäkappaleita.

SeniorSurf-päivän webinaari
2024-10-08 13:00 - 14:00 | Nilsiän kirjasto, Ukko-Paavontie 15, Nilsiä, 73300, Suomi
SeniorSurf-päivänä 8.10. klo 13–14 Nilsiän kirjastossa esitetään Vanhustyön keskusliiton järjestämä webinaari Mitkä mediataidot? Tietoa ja vinkkejä senioreille.

Webinaarissa keskustellaan mediataidoista. Aiheina ovat muun muassa median monipuoliset mahdollisuudet, tiedonhaku, luotettavan tiedon arviointi sekä turvallinen asiointi.

Tule mukaan seuraamaan webinaaria Nilsiän kirjaston etäkatsomoon!

Luupin alla -keskustelutilaisuus pääkirjaston lehtisalissa
2024-10-08 10:00 - 11:00 | Pääkirjasto, Maaherrankatu 12, Kuopio, 70100, Suomi
Kaikille avoin Luupin alla -keskustelutilaisuus ajankohtaisista aiheista Kuopion pääkirjaston lehtisalissa seuraavina ajankohtina:

Ti 21.1. klo 10–11
Ti 18.2. klo 10–11
Ti 18.3. klo 10–11
Ti 15.4. klo 10–11

Mitkä asiat Kuopiossa puhuttavat?
Muutamia niistä nostetaan kirjastolla luupin alle, avoimeen keskusteluun, jossa kaikki pääsevät ilmaisemaan näkemyksiään käsiteltävän aiheen tiimoilta. Tilaisuus alkaa lyhyellä alustuksella ja teemaan johdattelulla, minkä jälkeen areena on kaikille vapaa. Keskustelua luotsaa Jukka Kervinen.
Tarjolla on kahvia ja pientä purtavaa. Tervetuloa!

Book Club – keskustellaan kirjoista ja harjoitellaan suomea
2024-10-07 17:00 - 18:00 | Puijonlaakson kirjasto, Mailatie 2, Kuopio, 70200, Suomi
Puijonlaakson kirjaston kielikahvilamaisessa lukupiirissä keskustelemme rennosti kirjoista suomen kielellä. Kokoontumiset on tarkoitettu henkilöille, jotka pitävät kirjallisuudesta ja haluavat kohentaa suomen kielen taitoaan. Tapahtumaan voi osallistua myös kuuntelijana.
ma 2.9. klo 17–18
keskustellaan F. Scott Fitzgeraldin teoksesta Kultahattu
ma 7.10. klo 17–18
keskustellaan Arto Paasilinnan teoksesta Jäniksen vuosi
ma 4.11. klo 17–18
Luettava kirja päätetään 7.10. kerralla
Kirjaston työntekijät ohjaavat lukupiiriä ja varmistavat, että tilaisuus noudattaa kirjaston henkisesti turvallisen tilan periaatteita.
Tapahtumaan ei ole ilmoittautumista. Tervetuloa!

Book Club – discussing books and practicing Finnish
Puijonlaakso Library Book Club allows relaxed Finnish-language discussions about books. The events are intended for individuals who enjoy literature and want to improve their Finnish language skills. You can also participate as a listener.
Upcoming discussion dates and book selections:
Monday, 2 September from 5:00 PM to 6:00 PM:
Discussing F. Scott Fitzgerald’s The Great Gatsby (Kultahattu in Finnish).
Monday, 7 October from 5:00 PM to 6:00 PM:
Discussing Arto Paasilinna’s The Year of the Hare (Jäniksen vuosi in Finnish).
Monday, 4 November from 5:00 PM to 6:00 PM:
The book to be read will be decided on the 7 October meeting.
Library staff will host the gatherings to ensure that the principles of a mentally safe space are met.
No registration is required for the event. Welcome!

Kirjaston verkkopalveluiden opastusta Pyörön kirjastolla
2024-10-07 12:00 - 14:00 | Pyörön kirjasto, Jalkasenkatu 3, Kuopio, 70820, Suomi
Kirjaston verkkopalveluiden opastuspiste Pyörön kirjastolla:

verkkokirjaston käyttö (mm. kirjautuminen, varaukset)
e-aineistot (digilehdet, e-kirjat, äänikirjat)
kuopio.finna.fi -sivun lomakkeet (mm. palaute, hankintatoive, luku- ja musiikkivinkki sekä kaukolainapyynnöt)
Mobiilikirjasto Minna

Tervetuloa!
Opastuspiste on osa Hyvä arki, hyvä mieli -vanhustenviikkoa 2024.

Tyttöjen päivä -valokuvanäyttely
2024-10-07 10:00 - 2024-10-13 16:00 | Pääkirjasto, Maaherrankatu 12, Kuopio, 70100, Suomi
Esillä valokuvia tyttöjen oikeuksiin ja elinolosuhteisiin liittyen.
Näyttely on osa Plan-lastenoikeusjärjestön Tyttöjen päivä -kampanjaa.
Tervetuloa tutustumaan!
Kuva: Plan International

Jynkän kirjaston satutunnit syksyllä 2024
2024-10-04 09:30 - 10:00 | Jynkän kirjasto, Maitotie 2, Kuopio, 70780, Suomi
Tervetuloa Jynkän kirjaston satutunneille syksyllä 2024!
Satutunnit alkavat klo 9.30 ja kestävät n. puoli tuntia.
pe 23.8. Kaikenikäiset
pe 4.10. Kaikenikäiset
pe 15.11. Kaikenikäiset
Yhteistyössä Sanataidekoulu Aapeli.

Riistaveden kirjaston lukupiiri
2024-10-03 10:00 - 11:00 | Riistaveden kirjasto, Koulutie 12 B, Riistavesi, 71160
Kokoonnumme seuraavina torstaipäivinä klo 10–11:

2.1.
Maritta Lintunen: Sata auringonkiertoa
6.2.
Durian Sukegawa: Tokuen resepti
Huom! Uusi päivä 13.3.
Inga Magga: Puolikas
3.4.
Anne Tyler: Palmikko
8.5.
Beatrice Salvioni: En pelkää mitään

Tervetuloa mukaan!

Puijonlaakson kirjaston lukupiiri
2024-10-03 10:00 - 11:00 | Puijonlaakson kirjasto, Mailatie 2, Kuopio, 70200, Suomi
Kokoonnumme Puijonlaakson kirjastossa seuraavina torstaipäivinä klo 10:

2.1.
Lintunen: Sata auringonkiertoa
6.2.
Hotakainen: Helmi
6.3.
Norrena: Littana : kielletyn lapsen tarina
3.4.
Kurkov: Harmaat mehiläiset
8.5.
Toinen tuntematon

Tervetuloa!

Kantin kestävä keskiviikko, Ompeluseurat: Housunlahkeiden ja hihojen lyhentäminen
2024-10-02 16:30 - 19:00 | Kuopion museon monitoimi- ja työpajatila, Museokatu 1, Kuopio, 70100, Suomi
2.10. Kantin kestävässä keskiviikossa vuorossa on OMPELUSEUROJEN korjauspaja, jossa teemana on housunlahkeiden ja hihojen lyhentäminen. Korjauspaja pidetään Kuopion museon monitoimi- ja työpajatilassa klo 16.30-19.00.
Onko housunlahkeissa tai hihoissa liikaa pituutta? Lyhennetään niitä yhdessä avoimessa korjausompelupajassa! Korjausaktiivit neuvovat korjaamisen alkuun. Teemasta riippumatta voit tulla kaikenlaisten korjaustöiden kanssa. Mukana myös kirjaston kokoamia aineistovinkkejä aiheeseen liittyen.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy korjaamiseen paikkakankaita, lankoja ym. Voit tuoda kiertoon myös omia materiaaleja!
*****
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Syyskauden 2024 aikataulu:
7.8. klo 16.30-19 OMPELUSEURAT ja Käsillä ry: trikoot kuntoon tai kuteiksi.
14.8. klo 16.30-18 KLYY: syysretkeily lähiluonnossa.
18.9. klo 16.30-19 OMPELUSEURAT Pehmolelujen korjaaminen

2.10. klo 16.30-19 OMPELUSEURAT Housunlahkeiden ja hihojen lyhentäminen
6.11. klo 16.30-18 Sisältö tarkentuu
20.11. klo 16.30-18.30 OMPELUSEURAT Farkunpaikkaus
4.12. klo 16.30-19 OMPELUSEURAT Parsintapaja
18.12. klo 16.30-18 Jouluista sisältöä
(Ohjelmamuutokset ja täydennykset ovat mahdollisia)

Vaavi-filmit
2024-10-02 09:30 - 11:30 | Pääkirjasto, Maaherrankatu 12, Kuopio, 70100, Suomi
Vaavi-filmit
Tervetuloa vauva- ja taaperoystävälliseen aikuisten elokuvahetkeen kaikki vanhemmat, isovanhemmat, kummit ja muut huoltajat!
Pääkirjaston kokoussalissa (1krs.) klo 9.30
| 23.8. Laulavat sadepisarat (S, 1952)
| 2.10. Sibelius (S, 2003)
|13.12. Anyone But You (K-7, 2024)
Tapahtumaan on vapaa pääsy.

Punnitun tiedon ilta: tietokirjailija ja toimittaja Anna-Sofia Berner
2024-10-01 17:00 - 18:00 | Pääkirjasto, Maaherrankatu 12, Kuopio, 70100, Suomi
Punnitun tiedon ilta: tietokirjailija ja toimittaja Anna-Sofia Berner
Kuopion pääkirjaston kokoussalissa tiistaina 1.10. klo 17.00 alkaen.
Helsingin Sanomien entinen Washingtonin-kirjeenvaihtaja Anna-Sofia Berner kertoo ajankohtaisesta tietokirjastaan Kymmenen haavaa Amerikan sydämessä.
Berner valottaa yhdysvaltalaisen politiikan kipupisteitä ja auttaa ymmärtämään marraskuun presidentinvaalien taustalla vaikuttavia jakolinjoja.
Tervetuloa!

Yhteistyössä Kuopion Suomi-Amerikka Yhdistys r.y. ja Kuopion kaupunginkirjasto.

Anelma Kervisen taidetta ja käsitöitä
2024-10-01 11:00 - 2024-10-31 20:00 | Tuusniemen kirjasto, Keskitie 34-38, Tuusniemi, 71201, Suomi
Tuusniemen kirjastolla esillä Anelma Kervisen maalauksia, kortteja ja neuleita lokakuun ajan. Tervetuloa tutustumaan!

Kaavalabran esittelyä pääkirjaston kaupunkiverstaassa
2024-09-30 18:00 - 18:45 | Pääkirjasto, Maaherrankatu 12, Kuopio, 70100, Suomi
Joko olet testannut pääkirjaston kaupunkiverstaan kaavalabraa?
Sen avulla voi käyttää digitaalisia ompelukaavoja ja leikata niitä helposti suoraan kankaasta. Kaavalabra toteutettiin vuonna 2022 hankkeessa, jota rahoitti Kansan Sivistysrahasto Viola Järvisen rahastosta. Kaavalabran kehittäjät järjestävät kaikille kiinnostuneille avoimen esittelytilaisuuden maanantaina 30.9. klo 18–18.45
Kirjaston asiakkaat voivat käyttää kaavalabraa omatoimisesti ohjeiden avulla. Kaavalabran voi varata käyttöönsä joko käymällä kirjastossa tai soittamalla p. 017-182318. Kaavalabran käyttöaika on kerrallaan enintään 4 tuntia asiakasta kohden. Varaajat tuovat mukanaan omat tarvikkeensa (pyöröleikkuri, sakset yms.).
Tervetuloa tutustumaan!

Unelmat-näyttely
2024-09-30 09:00 - 2024-10-04 15:00 | Pääkirjasto, Maaherrankatu 12, Kuopio, 70100, Suomi
Näyttelyssä Savas-Säätiön asiakkaiden tuottamaa taidetta sekä säätiön infopiste.
Tervetuloa!

Hyvää mieltä ja iloa päivääsi: Pienoismalli- ja dioramanäyttely
2024-09-28 11:00 - 2024-09-29 15:00 | Pääkirjasto, Maaherrankatu 12, Kuopio, 70100, Suomi
Esillä Aulikki Pitkäsen pääasiassa kierrätysmateriaaleista valmistamia peinoismalleja ja dioramoja. Tervetuloa tutustumaan!
